sing jelas kuwi disebabake saka ekplorasi utawa pengeboran gas. “Kita wong awam ora ngerti teknis, sing jelas yen ora ana eksplorasi ora bakal ada kedadeyan sing kaya mengkene,” kandhane klawan lantang. Pengusaha sing nggarap dalan tol lingkar timur lan lingkar barat kutha Sidoarjo kuwi duwe pengarep-arep supaya pihak Lapindo mangerteni sengsarane rakyat sing saiki lagi kaya ketindhes. Lapindo kudu menehi ganti rugi samurwate marang pendhudhuk salaras karo kahanan sakdurunge ana musibah. Bab omah, lingkungan, kesehatan lan liya-liyane kudu dipretungake. “Lapindo kudu cepet menehi ganti rugi. Rakyat ben bisa cepet nemtokake nasibe lan bisa mbangun omah maneh. Masyarakat ora gelem nek dipeksa kon bedhol desa. Ben warga dhewe sing nemtokake menyang endi olehe arep pindhah,” ujare priya sing asli klairan Desa Siring kuwi. PUSAT KRATON JENGGOLO KOK DIBOR